# **Stróbl Alajos pályázat**

# *Pályázati felhívás*

## **Műteremhasználati lehetőség a Magyar Képzőművészeti Egyetem kollégiumában**

A **Magyar Képzőművészeti Egyetem** pályázatot hirdet a 2024/25-ös tanévben végzett hallgatói számára a **Stróbl Alajos Kollégium** tetőterében kialakított, **16 m² alapterületű műtermek** használatára.

### **A pályázat célja**

Az Egyetem támogatni kívánja frissen végzett hallgatóit művészi pályájuk elindításában, és lehetőséget biztosít számukra az önálló alkotómunka folytatására.
A nyertes pályázó a teljes időszakra – a választott szaktól függetlenül – mentort jelölhet az Egyetem oktatói közül, aki havi rendszerességgel konzultációt biztosít számára.

### **A rendelkezésre álló műtermek (10 db)**

* **Alapterület:** 16 m² / műterem
* **Helyszín:** Magyar Képzőművészeti Egyetem Kollégiuma, 1087 Budapest, Stróbl Alajos u. 3/a
* **Időszak:** 2025. október 15. – 2026. augusztus 31.
* **Használati díj:** térítésmentes

### **Pályázati feltételek**

Jelentkezhet minden hallgató, aki a Magyar Képzőművészeti Egyetemen a 2024/25-ös tanévben diplomát szerzett az alábbi szakok valamelyikén:

* Festőművész
* Grafikusművész – képgrafika specializáció
* Intermédia-művész
* Szobrászművész
* Képzőművész

Egy pályázó csak egy műteremre nyújthat be jelentkezést. A helyiségek kizárólag alkotói munkára használhatók.

### **A pályázat benyújtása**

A pályázati anyagnak az alábbi dokumentumokat kell tartalmaznia:
- Rövid szakmai önéletrajz
- Portfólió (legfeljebb 10 oldal, PDF formátumban)
- Munkaterv (max. 1 oldal), amely ismerteti a műterem tervezett felhasználását

**Beküldési határidő:** 2025. október 10.

**Beküldés formája:** e-mailben **(szuchacsev.david@mke.hu)**

### **A pályázatok elbírálása**

A beérkezett pályázatokat az Egyetem rektora által kijelölt szakmai bizottság értékeli.
Az eredményről a pályázók írásban kapnak értesítést.

**Pontozási rendszer:**
- Portfólió: max. 40 pont
- Munkaterv: max. 30 pont
- Tanszéki értékelés: max. 20 pont
- MKE-díjak (pl. Amadeus-díj, Barcsay-díj, Best of Diploma, Rektori különdíj): max. 10 pont

### **A pályázati időszakban készült művek**

A műtermekben létrehozott alkotások szellemi és vagyoni jogai a pályázót illetik meg. A nyertes vállalja, hogy az időszak alatt készült műveit bemutatja az Egyetem által szervezett kiállításon.
A kiállításon szereplő műveket a rektor által felkért szakmai zsűri értékeli, a legkiemelkedőbb munkák alkotói és mentoraik díjazásban részesülnek.

### **Kapcsolat**

**Magyar Képzőművészeti Egyetem**
Szuchacsev Dávid, kancellár-helyettes
szuchacsev.david@mke.hu
+36703994521

*Melléklet: Stróbl Alajos Kollégium tetőterének alaprajza*